Indhold

# Ændre STORE/små bogstaver i en tekst

Du kan skifte mellem store og små bogstaver i en tekst, formatere tekst med store bogstaver i reduceret størrelse eller ændre første bogstav i hvert ord i en markering til stort bogstav.

Når du anvender formatering i din tekst med Formatér ▸ Tegn, forbliver teksten den samme, bare vist på en anden måde. Hvis du i stedet vælger Formatér ▸ Tekst eller Formatér ▸ Tekst ▸ Drej skrivemåde, bliver teksten permanent ændret.

## For at ændre tekst til store bogstaver

1. Vælg den tekst, som du vil ændre til store bogstaver.

2. Gør et af følgende:

   Vælg Formatér ▸ Tekst ▸ STORE BOGSTAVER.

   Vælg Formatér ▸ Tegn, klik på fanebladet Skrifteffekter, og vælg dernæst den ønskede type visning af teksten med store bogstaver i boksen Effekter. "Store bogstaver" vil vise alle bogstaverne som store bogstaver (majuskler). "Titel" vil vise første bogstav i hvert ord som stort bogstav. "Kapitæler" vil vise alle bogstaverne som store bogstaver, men de oprindeligt små bogstaver (minuskler) vil blive vist i en mindre skriftstørrelse end de store.

## For at ændre tekst til små bogstaver

1. Vælg den tekst, som du vil ændre til små bogstaver.

2. Gør et af følgende:

   Vælg Formatér ▸ Tekst ▸ små bogstaver.

   Vælg Formatér ▸ Tegn, klik på fanebladet Skrifteffekter og vælg så "små bogstaver" i boksen Effekter.

Relaterede emner

Fremhævelse af tekst

Støt os venligst!