Indhold

# Pivottabel

Angiv layoutet for tabellen som genereres af pivottabellen.

For at tilgå denne kommando...

#### Fra menulinen:

Vælg Indsæt ▸ Pivottabel, i dialogen Vælg kilde vælger du indstilling Aktuel markering eller Navngivet område i rullegardinlisten.

Vælg Data ▸ Pivottabel ▸ Opret. I dialogen Vælg kilde bruger du valgmuligheden Datakilde registreret iLibreOffice og klikke på OK for at se dialogen Vælg datakilde.

#### Fra brugerfladen med faneblade:

Placér markøren inde i pivottabellen og vælg Data ▸ Pivottabel.

#### Fra kontekstmenuen:

Placér markøren inde i pivottabellen og vælg Egenskaber.

#### Fra værktøjslinjer:

Pivottabel

Pivottabel

Pivottabellen viser datafelter som knapper som du kan trække og slippe for at definere pivottabellen.

## Layout

For at definere en pivottabels layout trækker-og-slipper du Datafelt-knapper ind i områderne Filtre, Rækkefelter, Kolonnefelter og Datafelter. Du kan også bruge træk-og-slip til at omarrangere datafelter i en pivottabel.

LibreOffice tilføjer automatisk en etiket til knapper, som trækkes ind i området Datafelter. Etiketten indeholder navnet på datafeltet og formlen, som data blev oprettet med.

For at ændre funktionen, som bliver brugt af et datafelt, dobbeltklik på en knap i området Datafelter for at åbne dialogen Datafelt. Du kan også dobbeltklikke på knapperne i områderne Rækkefelter eller Kolonnefelter

## Indstillinger

Viser eller skjuler yderligere indstillinger til at definere pivottabellen.

### Ignorér tomme rækker

Ser bort fra tomme felter i datakilden.

### Identificer kategorier

Tildeler automatisk rækker uden etiketter til kategorien for rækken ovenover.

### Vis sammentællingskolonne

Beregner og viser sluttotalen af kolonneberegningen.

### Vis sammentællingsrække

Beregner og viser sluttotalen af rækkeberegningen.

### Tilføj filter

Tilføjer en filterknap til pivottabellen som er baseret på regnearksdata.

Åbner dialogen Filtrer.

### Aktiver adgang til detaljer

Vælg dette afkrydsningsfelt og dobbeltklik på en element-etiket i tabellen for at vise eller skjule detaljer for elementet. Fjern dette afkrydsningsfelt og dobbeltklik en celle i tabellen for at redigere indholdet af cellen.

For at undersøge deltaljer i en pivottabel, gør et af følgende:

- Marker et celleområde og vælg Data ▸ Gruppe og disposition ▸ Vis detaljer.

- Dobbeltklik på et felt i tabellen.

Hvis du dobbeltklikker på et felt, som har tilstødende felter på samme niveau, vil dialogen Vis Detaljer åbne:

## Vis knapperne Udvid/Fold sammen

Vis omridsknapper for at udvide og folde sammen, for at gøre pivottabellen med det kompakte layout mere brugbar.

## Kilde og destination

Angiver indstillingerne for visning af pivottabellens resultat.

### Kilde

Markerer området, som indeholder dataene for den aktuelle pivottabel.

Navngivet område: markerer det navngivne område fra rullegardinlisten.

Markering: markerer området, som indeholder dataene for pivottabellen.

### Destination

Vælg det område hvor du ønsker at vise resultatet af pivottabellen.

Nyt ark: opretter et ark i dokumentet til at modtage pivottabellen.

Navngivet område: markerer det navngivne område fra rullegardinlisten.

Markering: markerer den øverste venstre celle af den oprettede pivottabel.

Hvis det markerede område indeholder data, så overskriver pivottabellen dataene. For at forhindre tab af eksisterende data, vælg Nyt ark.

### Formindsk / Udvid

Klik på ikonet Formindsk for at reducere dialogfeltet til input-feltets størrelse. Derefter er det lettere at markere den krævede reference i arket. Ikonerne konverteres så automatisk til ikonet Udvid. Klik på det for at gendanne dialogfeltet i dets oprindelige størrelse.

Dialogen er automatisk minimeret når du klikker inde i et ark med musen. Så snart du slipper museknappen, er dialogen gendannet og referenceområdet defineret med musen er fremhævet i dokumentet af en blå ramme.

Formindsk

Udvid

Relaterede emner

Pivottabel genvejstaster

Støt os venligst!