Indhold

# Vis

Definerer hvilket af elementerne af LibreOffice Calc der vises i hovedvinduet. Du kan også vise eller skjule fremhævning af værdier i tabeller.

For at tilgå denne kommando...

#### Fra menulinen:

Åbn et regneark, vælg LibreOffice ▸ Indstillinger Funktioner ▸ Indstillinger ▸ LibreOffice Calc ▸ Vis.

#### Fra brugerfladen med faneblade:

Vælg Funktioner ▸ Indstillinger LibreOffice Calc ▸ Vis.

#### Fra tastaturet:

Tryk på Alt+F12 og vælg LibreOffice Calc ▸ Vis.

## Vis

Marker forskellige indstillinger for skærmvisningen.

### Formler

Angiver om du vil vise formler frem for resultater i celler.

### Nulværdier

Angiver om tal med værdien 0 vises.

### Kommentarindikator

Angiver at en lille trekant vises i øverste højre hjørne af cellen, når den har en kommentar. kommentaren vil kun være synlig når du slår tips til under LibreOffice ▸ Generelt i dialogen Indstillinger.

For at vise en kommentar permanent skal du vælge kommandoen Vis kommentar fra cellens genvejsmenu.

Du kan skrive og redigere kommentarer med kommandoen Indsæt ▸ Kommentar. Kommentarer, som vises permanent, kan redigeres ved at klikke på kommentaren. Klik på navigatoren og under elementet Kommentarer kan du se alle kommentarer i det aktuelle dokument. Ved dobbeltklik på en kommentar i navigatoren vil markøren hoppe til den celle, som indeholder kommentaren.

### Kommentar-forfatterskab

Hvis dette felt er markeret, vil kommentarens forfatter blive vist i kommentarvinduet sammen med dato og klokkeslæt, hvor kommentaren blev skrevet, når du holder musen hen over en kommentar.

Kommentarens forfatternavn vises ud fra felterne Fornavn og Efternavn i dialogen Brugerdata. Hvis disse felter er tomme, vises forfatternavnet som "Ukendt forfatter". Opdatering af brugerdata påvirker kun kommentarer skrevet efter opdateringen.

### Formelindikator og tip

Tegner i blå trekant i det nederste venstre hjørne af en celle, som indeholder en formel. Når du peger over den blå trekant, bliver formlen vist i et værktøjstip selv om en anden celle er aktiv.

### Fremhæv værdier

Marker feltet Fremhæv værdier for at vise de celler som har indhold med forskellige farver, afhængigt af hvilken type det er. Tekstceller vises med sort, formler vises med grønt, talværdier med blå og beskyttede celler vises med en lys grå farve, uanset indhold og formatering.

Når kommandoen er aktiv, vil farver tildelt i dokumentet ikke blive vist, før funktionen er deaktiveret.

### Fremhævning af kolonne/række

Når denne kommando er aktiv, bliver kolonne og række for en valgt celle fremhævet. Hvis flere celler markeres, bliver kun kolonne og række på den første celle fremhævet.

### Fremhæv celler i redigeringstilstand

Når denne kommando er aktiv, bliver baggrunden af en celle fremhævet, når den er i redigeringstilstand.

### Forankring

Angiver om ankerikonet vises når et indsat objekt, f.eks. et billede, er markeret.

### Vis referencer i farver

Angiver at hver eneste reference fremhæves med farver i formlen. Celleområdet omkranses samtidigt af en farvet kant så snart cellen som indeholder referencen markeres i redigeringstilstand.

## Visuel hjælp

Angiver hvilke linjer, der vises.

### Gitterlinjer

Angiver, hvornår gitterlinjer bliver vist. Standard er kun at vise gitterlinjer for celler, som ikke har en baggrundsfarve. Du kan vælge også at vise gitterlinjer for celler med baggrundsfarve, eller at skjule gitterlinjer. For at få gitterlinjer med i udskrift, vælg Formatér ▸ Sidetypografi ▸ Ark og markér afkrydsningsfeltet Gitter.

### Musemarkør

Angiver om LibreOffice Calc viser musemarkøren i systemets standardstil, eller den stil som passer til ikontemaet.

#### Tematiseret

Viser musemarkøren som defineret af ikontemaet, typisk som et fedt kors.

#### System

Viser musemarkøren som systemstandard, typisk som en pil.

### Sideskift

Angiver om sideskift inde i udskriftområder skal vises.

### Hjælpelinjer under flytning

Angiver om du vil vise hjælpelinjer, når du flytter tegninger, rammer og andre objekter. Disse hjælpelinjer hjælper dig med at placere objekter.

## Objekter

Angiver om du vil vise eller skjule objekter for op til tre objektgrupper.

### Objekter/billeder

Angiver om objekter og billeder vises eller skjules.

### Diagrammer

Angiver om diagrammer i dit dokument vises eller skjules.

### Tegneobjekter

Angiver om tegneobjekter i dit dokument vises eller skjules.

## Vindue

Angiver om hjælpeelementer vil fremkomme i tabellen eller ej.

### Række- og kolonneoverskrifter

Angiver om række- og kolonneoverskrifter vises.

### Vandret rullebjælke

Angiver om den vandrette rullebjælke skal vises i bunden af dokumentvinduet.

### Lodret rullebjælke

Angiver om den lodrette rullebjælke skal vises i højre side af dokumentvinduet.

### Arkfaner

Angiver om arkfanerne i bunden af regnearksdokumentet skal vises. Hvis ikke dette felt er markeret, vil du kun kunne skifte mellem arkene med Navigatoren Navigatoren.

### Dispositionssymboler

Hvis du har defineret en Disposition outline, vil Dispositionssymbolindstillingerne angive om dispositionsymbolerne vises i kanten af arket.

### Opsummering af søgning

Hvis dette felt er krydset af, vises et vindue med søgeresultater, når du vælger Find alle på Find-værktøjslinjen. Feltet Søgeresultater angiver antallet af matchende søgeresultater og oplister:

- arket hvor hvert resultatet er fundet;

- cellen hvor hvert resultat er fundet; og

- indholdet i cellen, som indeholder hvert resultat.

Hvis du fjerner afkrydsning i feltet Vis denne dialog i vinduet Søgeresultater, bliver denne funktion slået fra.

## Zoom

### Synkroniser ark

Hvis afkrydset vises alle ark med samme zoomfaktor. Hvis ikke afkrydset kan hvert ark have sin egen zoomfaktor.

Relaterede emner

LibreOffice Calc-instillinger

Støt os venligst!