Indhold

# Oprette og anvende sidetypografier

LibreOffice bruger sidetypografier til at angive layoutet for en side inklusiv sideretning, baggrund, margener, sidehoveder, sidefødder og tekstspalter. For at ændre layoutet af en enkelt side i et dokument, skal du oprette og anvende en brugerdefineret sidetypografi til siden.

## For at definere en ny sidetypografi

1. Vælg Vis ▸ Typografier.

2. Klik på ikonet Sidetypografier.

3. I listen af sidetypografier, højreklik et element, og vælg så Nyt.

4. På fanebladet Generelt, skriv et navn i feltet Navn.

5. Gør et af følgende:

- For at anvende den tilpassede sidetypografi på en enkelt side, vælg den standard sidetypografi som bruges i dit dokument i boksen Næste typografi.

- For at anvende den tilpassede sidetypografi til mere en side vælg dens navn i boksen Næste sidetypografi. for at stoppe brugen af typografien, indsæt et hårdt sideskift og vælg en anden sidetypografi.

6. Brug fanebladene i dialogen til at indstille layoutindstillinger for sidetypografien, og klik på OK.

## For at anvende en sidetypografi

1. Klik på den side, som du vil anvende sidetypografien på.

2. Gør et af følgende:

- Vælg Vis ▸ Typografier og klik så på ikonet Sidetypografi.

  Dobbeltklik på et navn på listen.

- Højreklik på den sidetypografi, der vises på Statuslinjen. Vælg en anden sidetypografi.

## Manuel tilsidesættelse af "Næste typografi" i en sidetypografi

1. Placer markøren mellem siden med sidetypografien og siden med den typografi, der er angivet i Næste typografi.

2. Højreklik og vælg Rediger sideskift

3. Vælg afkrydsningsfeltet Med sidetypografi.

4. Indtast den sidetypografi, der skal anvendes.

Se En sidetypografis manuelt definerede område.

Der opstår en særlig situation, når en Næste typografi er forskellig fra sidetypografien selv, og du vil anvende denne sidetypografi på to fortløbende sider. Hvis du for eksempel har anvendt typografien Første side på en side og vil anvende Første side igen på den umiddelbart følgende side, må du først manuelt tilsidesætte typografien Første side, fordi den er konfigureret til at blive fulgt af Standard Afsnitstypografi.

## For at anvende en sidetypografi på en ny side

1. Klik i dokumentet, hvor den nye side skal starte.

2. Vælg Indsæt ▸ Flere skift ▸ Manuelt skift.

3. Vælg Sideskift.

4. I feltet Sidetypografi vælger du den sidetypografi, du vil anvende på den side, der følger det mauelle skift.

5. Klik på OK.

Relaterede emner

Oprettelse af en sidetypografi baseret på den aktuelle side

Sidetal

Indsættelse af et kapitelnavn og -værdi i et sidehoved eller en sidefod

Om sidehoveder og -fødder

Formatering af sidehoveder eller sidefødder

Oprette og ændre standard- og tilpassede skabeloner

Ændring af sideretning

Ændring af sidebaggrund

Støt os venligst!