Indhold

# CInt-funktion

Konverterer ethvert streng- eller ethvert numerisk udtryk til et heltal.

### Syntaks:

    CInt (Udtryk As Variant) As Integer

### Returtype

Integer

### Parametre:

Udtryk: Enhver streng eller ethvert numeriske udtryk, som du vil konvertere. For at konvertere et strengudtryk, skal tallet være skrevet som normal tekst med standard-talformatet for dine LibreOffice sprogindstillinger. For eksempel skal tallet være skrevet med brug af et komma "," som decimaltegn og et punktum "." som tusindtalsskilletegn (for eksempel 123.456,78) for dansk sprogindstilling.

Hvis argumentet er en streng, trimmer funktionen det indledende blanktegn; derefter prøver den at genkende et tal i de følgende tegn. Syntaksen herunder genkendes:

- Decimaltal (med et valgfrit fortegn) med decimal- og tusind-skilletegn fra sprogindstillingen konfigureret i LibreOffice (tusind-skilletegn accepteres på enhver placering), med valgfri eksponentialnotation som "-12e+1" (hvor et valgfrit helt decimaltal med fortegn efter e, E, d eller D definerer potensen af 10);

- Oktale tale som "&Onnn...", hvor "nnn..." efter "&O" eller "&o" er en sekvens ikke længere end 11 cifre, fra 0 til 7, op til det næste ikke-alfanumeriske tegn;

- Hexadecimale tal som "&Hnnn...", hvor "nnn..." efter "&H" eller "&h" er en tegnsekvens op til det næste ikke-alfanumeriske tegn, og ikke må være længere en 8 cifte, fra 0 til 9, A til F eller a til f.

Resten af strengen ignoreres. Hvis strengen ikke genkendes, for eksempel når den efter trimning af det indledende blanktegn ikke begynder med plus, minus, et decimalciffer, eller "&", eller når sekvensen efter "&O" er længere end 11 tegn eller indeholder et alfabetisk tegn, er udtrykkets numeriske værdi 0.

Hvis argumentet er en fejl, bruges fejlnummeret som udtrykkets numeriske værdi.

Hvis argumentet er en dato, bruges antallet af dage siden 1899-12-30 (seriel dato) som udtrykkets numeriske værdi. Klokkeslet er repræsenteret som en brøkdel af en dag.

Efter beregning af udtrykkets numeriske værdi rundes det ned til det nærmeste heltal (om nødvendigt) og hvis resultatet ikke er mellem -32768 og 32767, rapporterer LibreOffice Basic en overløbsfejl. Ellers returneres resultatet.

### Fejlkoder:

5 Ugyldigt Procedurekald

### Eksempel:

Numeriske udtryk vises i henhold til LibreOffice sprogindstillinger:

    Sub ExampleCountryConvert
        MsgBox CDbl(1234.5678) ' 1234.5678
        MsgBox CInt(1234.5678) ' 1235
        MsgBox CLng(1234+5678) ' 6912
        MsgBox CSng(1234.5678) ' 1234.567749023

        MsgBox CDbl(udtryk := 5678.1234) ' 5678.1234
        MsgBox CInt(expression := 5678.1234) ' 5678
        MsgBox CLng(expression := 5678+1234) ' 6912
        MsgBox CSng(udtryk := 5678.1234) ' 5678.123535156
    End Sub

Relaterede emner

CBool (funktion)

CByte (funktion)

CCur (funktion)

CDate-funktion

CDbl-funktion

CDec-funktion

CLng-funktion

CSng-funktion

CStr-funktion

Støt os venligst!